ระเบียบกรุงเทพมหานครระเบียบกรุงเทพมหานครว่าด้วยเงินกองทุนหลักประกันสุขภาพ(ฉบับที่ ๒)พ.ศ.๒๕๕๑ โดยที่เป็นการสมควรแก้ไขเพิ่มเติมระเบียบกรุงเทพมหานครว่าด้วยเงินกองทุนหลักประกันสุขภาพให้เหมาะสมยิ่งขึ้นอาศัยอำนาจตามความในมาตรา ๔๙แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘ ประกอบกับข้อ ๑๘ ข้อ๒๐ และ ข้อ ๒๑ แห่งข้อบัญญัติกรุงเทพมหานคร เรื่อง วิธีการงบประมาณ พ.ศ. ๒๕๒๙ผู้ว่าราชการกรุงเทพมหานคร จึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยเงินกองทุนหลักประกันสุขภาพ(ฉบับที่ ๒) พ.ศ. ๒๕๕๑ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกความบทนิยามคำว่า หน่วยบริการในข้อ ๔ แห่งระเบียบกรุงเทพมหานครว่าด้วยเงินกองทุนหลักประกันสุขภาพ พ.ศ. ๒๕๕๐และให้ใช้ความต่อไปนี้แทนหน่วยบริการ หมายความว่าสถานบริการที่คณะกรรมการหลักประกันสุขภาพแห่งชาติกำหนดและสถานบริการที่ได้ขึ้นทะเบียนไว้ตามกฎหมายว่าด้วยหลักประกันสุขภาพแห่งชาติทั้งนี้ ให้หมายความรวมถึงสถานบริการหรือหน่วยบริการที่คณะกรรมการหลักประกันสุขภาพกรุงเทพมหานครกำหนดหรือเห็นชอบด้วยข้อ ๔ให้ยกเลิกความใน (๗) ของข้อ ๙แห่งระเบียบกรุงเทพมหานครว่าด้วยเงินกองทุนหลักประกันสุขภาพ พ.ศ. ๒๕๕๐และให้ใช้ความต่อไปนี้แทน(๗)พิจารณาให้ความเห็นชอบการกำหนดจำนวนบุคลากรที่จะปฏิบัติงานตามระเบียบนี้ตามที่สำนักและคณะกรรมการหลักประกันสุขภาพสถานพยาบาลเสนอข้อ ๕ให้ยกเลิกความใน ๑๒.๑ และ ๑๒.๒แห่งระเบียบกรุงเทพมหานครว่าด้วยเงินกองทุนหลักประกันสุขภาพ พ.ศ. ๒๕๕๐และให้ใช้ความต่อไปนี้แทน๑๒.๑ คณะกรรมการหลักประกันสุขภาพสถานพยาบาลสำนักการแพทย์ประกอบด้วย๑๒.๑.๑ผู้อำนวยการสำนักการแพทย์หรือ กรรมการที่ปรึกษา รองผู้อำนวยการสำนักการแพทย์ ที่ได้รับมอบหมาย๑๒.๑.๒ ผู้อำนวยการสถานพยาบาล ประธานกรรมการ๑๒.๑.๓ รองผู้อำนวยการหรือ กรรมการ ผู้ช่วยผู้อำนวยการสถานพยาบาล๑๒.๑.๔ หัวหน้าฝ่ายหัวหน้ากลุ่มงาน กรรมการ หัวหน้าภาควิชาหรือผู้แทนที่ ผู้อำนวยการสถานพยาบาลคัดเลือก จำนวนไม่เกิน๗ คน๑๒.๑.๕หัวหน้าศูนย์ประกันสุขภาพ กรรมการและเลขานุการ สถานพยาบาล๑๒.๑.๖หัวหน้าฝ่ายงบประมาณ กรรมการและผู้ช่วยเลขานุการ การเงินและบัญชีกรณีที่สถานพยาบาลไม่มีฝ่ายงบประมาณ การเงินและบัญชี ให้หัวหน้าฝ่ายบริหารงานทั่วไปเป็นกรรมการและผู้ช่วยเลขานุการ๑๒.๒ คณะกรรมการหลักประกันสุขภาพสถานพยาบาลสำนักอนามัย ประกอบด้วย๑๒.๒.๑ผู้อำนวยการสำนักอนามัยหรือ กรรมการที่ปรึกษา รองผู้อำนวยการสำนักอนามัย ที่ได้รับมอบหมาย๑๒.๒.๒ผู้อำนวยการศูนย์บริการสาธารณสุข ประธานกรรมการ๑๒.๒.๓ ทันตแพทย์หัวหน้าคลินิกทันตกรรม กรรมการ๑๒.๒.๔ เภสัชกร กรรมการ๑๒.๒.๕ นักสังคมสงเคราะห์ กรรมการ๑๒.๒.๖พยาบาลวิชาชีพผู้ทำหน้า กรรมการและเลขานุการ หัวหน้าพยาบาล๑๒.๒.๗ข้าราชการด้านการเงินและ กรรมการและผู้ช่วยเลขานุการ บัญชีผู้ซึ่งผู้อำนวยการศูนย์ บริการสาธารณสุขมอบหมายข้อ ๖ให้ยกเลิกความในวรรคสองของข้อ ๑๒แห่งระเบียบกรุงเทพมหานคร ว่าด้วยเงินกองทุนหลักประกันสุขภาพ พ.ศ. ๒๕๕๐และให้ใช้ความต่อไปนี้แทนให้คณะกรรมการหลักประกันสุขภาพสถานพยาบาลมีอำนาจหน้าที่ดังนี้(๑) จัดทำแผนงานแผนดำเนินการงานหลักประกันสุขภาพให้สอดคล้องกับแนวทางและนโยบายที่คณะกรรมการหลักประกันสุขภาพกรุงเทพมหานครกำหนด(๒) กำหนดหลักเกณฑ์ วิธีการและอัตราค่าตอบแทนสำหรับบุคลากรภายใต้กรอบที่คณะกรรมการหลักประกันสุขภาพกรุงเทพมหานครกำหนด(๓)กำหนดจำนวนบุคลากรที่จะปฏิบัติงานตามระเบียบนี้ โดยความเห็นชอบของคณะกรรมการหลักประกันสุขภาพกรุงเทพมหานคร(๔)ปฏิบัติหน้าที่อื่นตามที่คณะกรรมการหลักประกันสุขภาพกรุงเทพมหานครมอบหมาย(๕)ปฏิบัติหน้าที่อื่นตามกฎหมายว่าด้วยหลักประกันสุขภาพแห่งชาติและตามระเบียบนี้ประกาศณ วันที่ ๒๕ เมษายน พ.ศ. ๒๕๕๑อภิรักษ์โกษะโยธินผู้ว่าราชการกรุงเทพมหานครวัชศักดิ์/ผู้จัดทำ๙มิถุนายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๙๒ ง/หน้า ๒๖/๔ มิถุนายน ๒๕๕๑